"F'Malta ma jimpurtahomx mill-Coronavirus" – turisti Taljani
Fuq programm televiżiv Taljan ' Aperinews ', erba' tfajliet Sqallin tkellmu dwar l-esperjenza tagħhom f'Malta waqt il-pandemija. It-tfajliet ta' tmintax-il sena minn Katanja ddeskrivew kif iddeċidew iqattgħu ġimgħa f'Awwissu f'Malta wara li kellhom problemi mas-sid tad-dar li kienu qed jippjanaw biex jikru fi Sqallija. L-Erbgħa li għadda ġie mħabbar li Sqallin li jirritonaw pajjiżhom minn Malta se jkollhom jibdew jagħmlu kwarantina malli jaslu lura pajjiżhom u fl-aħħar tal-kwarantina swab test obbligatorju. Filmat: L-Isqallin lura minn Malta jridu jagħmlu kwarantina u test obbligatorju Iż-żgħażagħ, li huma mistennija jirritornaw Katanja it-Tnejn, sostnew li fil-każ ta' Malta, "ma jimpurtahomx" mid-dispożizzjonijiet internazzjonali biex jevitaw kontaġji u każijiet ġodda ta' infezzjonijiet. Skonthom, "ħadd ma jilbes maskri u jirrispetta d-distanza soċjali fit-toroq, fil-bajjiet u f'postijiet pubbliċi oħra." Huma rrimarkaw kif mal-wasla tagħhom fl-ajruport ta' Malta, ma kinux sottomessi għall-kontrolli intensivi. Huma kkonkludew billi qalu li għalkemm xtaqu jesperjenzaw il-btala b'mod differenti, saħħithom u dik tal-maħbubin tagħhom tiġi l-ewwel. Rekord ta' 72 każ ġdid tal-coronavirus; għadhom qed jiġu investigati Jekk tixtieq tkun minn tal-ewwel li tirċievi l-aħħar aħbarijiet dwar il-coronavirus f'Malta, niżżel l-APP ta' Newsbook minn